《何生复用涂字韵喜予从东坡游作三篇见寄次韵答之后篇柬刘壮舆 其三》
宋代·李彭

冰玉堂前十国书，君能读之行坦涂。一洗谈天千古舌，吕梁大壑何时枯。

愿君不用校鲁鱼，亦须调笑酒家胡。玉局仙翁无浪语，大禹以来未有渠。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。